Diari Oficial de la Generalitat Valenciana


Sumari del DOGV 9246, del 30-12-2021 (2021/13676)

RESOLUCIÓ de 27 de desembre de 2021, de la directora de l'Institut Valencià de Conservació, Restauració i Investigació, per la qual es convoca la provisió definitiva del lloc núm. 2 cap de Servei d'Administració, mitjançant un procediment de cobertura interna pel sistema de concurs.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9246

Data del DOGV
:   30-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/13303


Data del document
:   27-12-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 27 de desembre de 2021, de la directora de l'Institut Valencià de Conservació, Restauració i Investigació, per la qual es convoca la provisió definitiva del lloc núm. 2 cap de Servei d'Administració, mitjançant un procediment de cobertura interna pel sistema de concurs. [2021/13709]  
La relació de llocs de treball de l'IVCR+i va ser negociada i consensuada amb els delegats de personal en reunió celebrada el dia 23 de febrer de 2021, informada favorablement per la Direcció General de Sector Públic, Model Econòmic i Patrimoni amb data 14 de setembre de 2021, així com per la Direcció General de Pressupostos amb data 28 de setembre de 2021 i aprovada pel Consell Rector de l'entitat en la sessió celebrada el 24 de setembre de 2021 i publicada en el Diari Oficial de la Generalitat Valenciana (DOGV 9195).  
Per tot això, i de conformitat amb el que s'estableix en l'article 8 del II Conveni col·lectiu del personal laboral al servei de l'Administració autonòmica, fent ús de la facultat d'autoorganització del treball que té l'Institut Valencià de Conservació, Restauració i Investigació, l'aplicació pràctica de la qual correspon a la seua directora, fent ús les facultats atribuïdes en matèria de personal en l'article 13, apartat g, del Decret 27/2019, d'1 de març del Consell, d'aprovació del Reglament d'organització i funcionament del Institut Valencià de Conservació, Restauració i Investigació (IVCR+i) i havent donat compte al Consell Rector en la sessió celebrada el 13 de desembre de 2021, resolc:  
  
  
Primer  
Convocar la provisió definitiva del lloc núm. 2 cap de Servei d'Administració, mitjançant un procediment de cobertura interna.  
  
Segon  
Aprovar les bases de la convocatòria que figuren com a annex a la present resolució.  
  
Tercer  
Publicar la present resolució en el Diari Oficial de la Generalitat Valenciana i en la pàgina web de l'IVCR+i.  
La present convocatòria i tots els actes administratius que es dicten en el desenvolupament del procés selectiu, posen fi a la via administrativa, i contra aquests podrà interposar-se directament, en el termini de dos mesos, demanda laboral davant el Jutjat Social de la ciutat de València, Sala Social del Tribunal Superior de Justícia de la Comunitat Valenciana, segons el que es disposa en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la disposició final 3a de la Llei 39/2015, d'1 d'octubre, del procediment administratiu comú de les administracions públiques.  
  
  
València, 27 de desembre de 2021.- La directora de l'IVCR+i: Gemma María Contreras Zamorano.  
  
  
ANNEX  
Bases de la convocatòria de concurs per a la provisió definitiva del lloc núm. 2, cap de Servei d'Administració, de l'Institut Valencià de Conservació, Restauració i Investigació mitjançant cobertura interna.  
  
1. Objecte de la convocatòria  
La present convocatòria té per objecte la selecció de personal, mitjançant el sistema de concurs, per a cobrir el lloc de treball de cap de Servei d'Administració, pel torn de cobertura interna de conformitat amb el que es preveu en l'article 8 del II Conveni col·lectiu del personal laboral al servei de l'Administració autonòmica.  
  
2. Condicions generals dels aspirants  
Per a ser admés a aquesta convocatòria selectiva, serà necessari complir els següents requisits:  
A) Ser personal laboral fix de l'Institut Valencià de Conservació, Restauració i Investigació (d'ara en avant, IVCR+i) amb una antiguitat, almenys, de dos anys.  
B) Disposar d'una experiència mínima de tres anys en el sector públic o en l'Administració de la Generalitat en activitats relacionades amb les funcions assignades al lloc de treball:  
a) La gestió economicoadministrativa de l'Institut, coordinant i controlant els aspectes econòmics, pressupostaris i financers i d'ordenació de pagaments.  
b) La gestió del personal de la seua competència i les relacions laborals i la negociació col·lectiva d'acord amb la legislació vigent.  
c) Elaborar la proposta de programa d'actuació anual i la proposta de pressupostos corresponent.  
d) Coordinar i supervisar les auditories i controls a l'Institut.  
e) Gestionar la fiscalitat, els tributs i la facturació.  
f) El control i execució dels expedients de contractació i dels convenis relatius a les matèries pròpies del servei.  
g) Custodiar avals i fiances i controlar l'inventari i immobilitzat.  
  
h) Coordinar amb l'Advocacia de la Generalitat els assumptes jurídics.  
C) Tindre la nacionalitat espanyola o alguna altra que, conforme al que es disposa en l'article 62 de la Llei 4/2021, de 16 d'abril, de la Generalitat, de la funció pública valenciana, permeta l'accés a l'ocupació pública.  
D) Tindre complits setze anys i no haver arribat a l'edat de jubilació.  
  
E) Estar en possessió del títol universitari oficial de llicenciatura en economia, administració i direcció d'empresa, o equivalent, o llicenciatura en dret o equivalent, o bé títol universitari oficial de grau que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assenyalades per al lloc.  
F) Habilitació: no haver sigut separat mitjançant expedient disciplinari del servei de l'Administració de l'Estat, o de l'Administració autonòmica o local, ni trobar-se inhabilitat per a l'exercici de funcions públiques.  
G) Capacitat: no patir malaltia ni estar afectat per limitació física o psíquica incompatible amb l'acompliment de les funcions corresponents al lloc convocat.  
H) Les condicions per a ser admés hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la seua provisió definitiva.  
L'IVCR+i podrà requerir als aspirants que acrediten la veracitat dels requisits exigits per a participar, així com de tots els documents que puguen aportar en aquest procés selectiu. Si els requisits no foren acreditats en el termini de 10 dies hàbils següents a la notificació del requeriment, la persona aspirant podrà quedar exclosa del procés selectiu.  
  
3. Identificació i funcions  
  
Núm. lloc 2  
Denominació: Cap de Servei d'Administració  
Grup professional: Grup A  
Retribucions complementàries: 28E050  
Dependència funcional Cap de Servei  
Funcions: Dirigir, programar, estudiar, proposar, coordinar, gestionar, controlar, inspeccionar, assessorar i, en general, les funcions de nivell superior desenvolupades en l'Àrea vinculades a l'activitat del Servei d'Administració i els seus departaments dependents. Dirigir i coordinar el servei.  
Requisits per al seu acompliment: Títol universitari oficial de llicenciatura en economia, administració i direcció d'empresa, o equivalent, o llicenciatura en dret o equivalent o bé títol universitari oficial de grau que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assenyalades per al lloc.  
  
Mèrits: Experiència mínima de tres anys en el sector públic en l'Administració de la Generalitat en activitats relacionades amb les funcions assignades al lloc.  
  
  
  
4. Presentació de sol·licituds i admissió  
Les sol·licituds seran dirigides a l'IVCR+i i hauran de presentar-se en suport digital al correu: seleccio\_qvekk@hwd.yl  
El termini per a la presentació de sol·licituds serà de 20 dies hàbils, comptats a partir de l'endemà del dia de publicació d'aquesta convocatòria en el Diari Oficial de la Generalitat Valenciana (d'ara en avant DOGV). Els qui desitgen formar part del concurs hauran d'emplenar la sol·licitud que figura com a model en l'annex I de les presents bases i que es troba disponible en la pàgina web de l'IVCR+i (https://www.ivcri.es/).  
  
Així mateix, hauran de presentar, en el mateix termini de presentació que les sol·licituds de participació, una memòria sobre el servei, en la qual s'incloga un pla per a exercir el lloc que incloga propostes de gestió i iniciatives a desenvolupar. Una memòria relacionada amb les funcions del lloc de treball sol·licitat, que consistirà en una anàlisi del lloc, les seues característiques, condicions, mitjans necessaris, propostes de millora en el desenvolupament de les funcions i totes les qüestions que l'aspirant considere d'interés o importància. Aquest document es presentarà en alguna de les dues llengües oficials de la Comunitat Valenciana. El document tindrà una extensió màxima de 15 folis (interlineat senzill, lletra arial 12).  
Els aspirants queden vinculats a les dades que hagen fet constar en les seues sol·licituds, i poden únicament demanar la seua modificació mitjançant escrit motivat, dins del termini establit en el paràgraf segon per a la presentació de sol·licituds.  
Finalitzat el termini de presentació de sol·licituds, després de la comprovació del compliment dels requisits de participació, es publicarà la relació provisional d'admesos i exclosos en la pàgina web de l'IVCR+i (https://www.ivcri.es/) d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
Els sol·licitants podran, en el cas d'error o exclusió, esmenar els defectes en què hagen incorregut en la seua sol·licitud, o formular les reclamacions que consideren oportunes en el termini de 10 dies hàbils comptats a partir del següent al de la publicació de la citada relació provisional.  
En tot cas, a fi d'evitar errors i, en el supòsit de produir-se, possibilitar la seua esmena dins del termini i en la forma escaient, els aspirants comprovaran no sols que no figuren recollits en la relació provisional d'exclosos sinó, a més, que els seus noms i dades consten correctament en les pertinents relacions d'aspirants admesos.  
Dins del mateix termini, les persones admeses hauran d'aportar la documentació acreditativa dels mèrits al·legats quan això siga preceptiu de conformitat amb la normativa vigent. Aquests mèrits s'hauran de fer constar en la sol·licitud, i s'han d'acreditar documentalment aquells dels quals no conste justificació en els respectius expedients personals en Recursos Humans.  
Rebuda la documentació anterior, l'òrgan tècnic de selecció procedirà a avaluar els mèrits del personal concursant i formularà una proposta d'adjudicació provisional, que es publicarà en la pàgina web de l'IVCR+i (https://www.ivcri.es/) a l'efecte que els sol·licitants formulen les reclamacions que consideren oportunes en el termini de 10 dies hàbils comptats a partir del següent al de la publicació.  
Transcorregut el termini previst en l'apartat anterior, i resoltes les reclamacions formulades, si escau, l'òrgan tècnic de selecció elevarà una proposta d'adjudicació definitiva a la direcció de l'IVCR+i.  
  
  
  
5. Sistema de provisió  
La present convocatòria té per objecte la selecció de personal a través de cobertura interna, mitjançant el sistema de concurs específic, per a cobrir un lloc de treball del grup A.  
La puntuació màxima que es pot obtindre en la valoració dels mèrits del concurs específic serà de 64 punts, com a suma de les següents dues fases:  
5.1. Primera fase  
En la qual es valoraran els mèrits generals, fins a un màxim de 36 punts, conforme al que es preveu en la base sisena de la convocatòria.  
5.2. Segona fase  
En la qual es valoraran els mèrits específics, fins a un màxim de 28 punts, conforme al que es preveu en la base setena de la convocatòria. Una vegada baremats els mèrits, es publicarà en la pàgina web de l'IVCR+i una llista provisional dels aspirants amb la puntuació obtinguda en la fase de concurs, desglossada en els diferents apartats del barem, i se'ls concedirà un termini de 10 dies hàbils perquè formulen les reclamacions que estimen pertinents en relació amb la baremació.  
  
S'estableix una puntuació mínima per a l'obtenció del lloc de 32 punts.  
  
6. Valoració dels mèrits generals  
S'aplicarà el barem detallat a continuació:  
6.1. Experiència professional  
La puntuació màxima possible que es pot obtindre en el present apartat serà de 12 punts.  
Es valorarà l'experiència professional de les persones participants atenent al següent:  
a) 0,04 punts per cada mes complet de servei en actiu en l'IVCR+i (incloent l'IVC o qualsevol de les entitats que s'hi van integrar) desenvolupant funcions relacionades amb les del lloc convocat. A aquest efecte també es computaran els serveis reconeguts a l'empara del que es disposa en la Llei 70/1978, de 26 de desembre, de reconeixement de serveis previs en l'Administració pública.  
  
Els treballs per a administracions públiques s'acreditaran sempre mitjançant certificació oficial de l'òrgan competent.  
En cap cas es valorarà l'experiència professional obtinguda en l'acompliment de llocs de treball reservat a personal eventual.  
b) 0,03 punts per cada mes complet de servei en actiu en el sector privat, en treballs per compte d'altri, autònoms i professionals en llocs amb funcions equivalents amb les del lloc convocat.  
La resta dels treballs per compte d'altri s'acreditaran mitjançant el contracte de treball en el qual s'especifique la categoria convocada i la certificació o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de les places convocades.  
Per al supòsit de professionals i autònoms, llicència fiscal o IAE on s'acrediten els epígrafs corresponents a la categoria convocada, així com certificació o vida laboral que acredite haver cotitzat a la Seguretat Social durant tot el temps que s'al·legue. Quan siga procedent, i en substitució d'aquests documents, s'aportarà certificació oficial que acredite haver cotitzat en el Règim Especial o en la mutualitat corresponent.  
  
6.2. Formació  
Aquest concepte es valorarà fins a un màxim de 24 punts, d'acord amb els següents criteris:  
6.2.1. Titulació acadèmica:  
Per estar en possessió de titulació acadèmica del grup de la plaça convocada addicional a la necessària per a concórrer a la plaça convocada, la puntuació més alta de les següents:  
- Doctorat, màster universitari oficial, llicenciatura, enginyeria, arquitectura o equivalent: 4 punts.  
- Grau universitari, diplomatura, enginyeria tècnica, arquitectura tècnica o equivalent: 3,5 punts.  
6.2.2. Cursos de formació i perfeccionament:  
Es valoraran les accions formatives fins a un màxim de 8 punts, detallades a continuació:  
- Els cursos de formació i perfeccionament rebuts amb anterioritat a la data de publicació de la convocatòria, i que hagen sigut convocats, gestionat homologats. Cursos rebuts que hagen sigut convocats, organitzats o homologats per les administracions públiques, universitats o fundacions universitàries, instituts o escoles oficials, col·legis professionals i centres o organismes públics de formació, així com per entitats de reconegut prestigi en la matèria impartida.  
  
En cap cas es puntuaran els cursos de valencià ni els d'idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans, o d'adaptació del règim jurídic a la naturalesa dels llocs que s'ocupen.  
  
Es valoraran els cursos certificats o en condicions de ser-ho en la data de finalització del termini per a la presentació de la sol·licitud, d'acord amb la següent escala:  
a) De 100 o més hores: 2 punts.  
b) De 75 o més hores: 1,5 punts.  
c) De 50 o més hores: 1 punt.  
d) De 25 o més hores: 0,5puntos.  
e) De 15 o més hores: 0,2 punts.  
- Docència impartida en cursos que hagen sigut convocats o homologats per cursos rebuts que hagen sigut convocats, organitzats o homologats per les administracions públiques, universitats o fundacions universitàries, instituts o escoles oficials, col·legis professionals i centres o organismes públics de formació, així com per entitats de reconegut prestigi en la matèria impartida. Serà valorada la suma de les hores de cada curs diferent impartit, i no són susceptibles de valoració les impartides en successives edicions d'un mateix curs.  
  
La impartició de cursos es valorarà d'acord amb la següent escala:  
  
a) 100 o més hores: 3 punts.  
b) 50 o més hores: 2 punts.  
c) 10 o més hores: 1 punt.  
- Altres títols de postgrau expedits per les universitats, sempre que no hagueren servit per a l'accés al grup a què estiga adscrit el lloc objecte de la convocatòria, i no hagen sigut valorats en l'apartat 6.2.1 d'aquest punt.  
La valoració de cada màster universitari oficial serà de 3 punts. La resta dels títols universitaris de postgrau es valoraran d'acord amb la següent escala:  
a) De 300 o més hores: 2 punts.  
b) De 200 o més hores: 1,5 punts.  
c) De 100 o més hores: 1 punt.  
5.2.3. Coneixements de valencià:  
El coneixement de valencià es valorarà fins a un màxim de 8 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, conformement a la següent escala:  
  
Normativa vigent Ordre 7/2017, de 2 de març, de la Conselleria d'Educació, Investigació, Cultura i Esport  
/DOGV 7993, 6 de març) (d'aplicació a partir del curs acadèmic 2017/2018) Punts per nivell  
Oral A2 -  
Elemental B1 2  
 B2 3  
Mitjà C1 5  
Superior C2 7  
Per cada certificat de capacitació tècnica (llenguatge administratiu, llenguatge en els mitjans de comunicació i  
correcció de textos) s'afegirà:  
 Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'afegirà:  
   
  
+1  
  
  
  
  
La valoració del coneixement del valencià s'efectuarà puntuant exclusivament el nivell més alt obtingut.  
6.2.4 Coneixement d'idiomes comunitaris:  
Es valoraran fins a un màxim de 4 punts, les llengües oficials de la Unió Europea, diferents de la llengua espanyola, segons els nivells especificats i s'acreditarà documentalment mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots els indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les seues modificacions posteriors per ordre de la conselleria competent en matèria d'Educació.  
  
Per cada idioma es valorarà la puntuació més alta que s'obtinga de conformitat amb el que s'estableix en el quadre següent:  
Les equivalències entres els ensenyaments regulats pel Reial decret 967/1988, de 2 de setembre, i els regulats pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt.  
  
7. Valoració de la fase de mèrits específics  
Es valoraran els mèrits específics dins de els següents apartats i d'acord amb els criteris que es recullen per a cadascun:  
7.1. Entrevista, exposició i defensa de la memòria.  
Es valorarà el resultat d'una entrevista estructurada dirigida a comprovar els coneixements de la persona en relació amb les funcions pròpies del lloc de treball i la seua capacitat i aptituds per a assumir les responsabilitats pròpies d'aquest, on al seu torn exposarà i defensarà la memòria presentada. La puntuació màxima que obtindre en aquest apartat serà de 15 punts  
L'entrevista tindrà com a objectiu l'exposició i defensa d'una memòria relacionada amb les funcions del lloc de treball sol·licitat, la qual consistirà en una anàlisi del lloc, les seues característiques, condicions, mitjans necessaris, propostes de millora en el desenvolupament de les funcions i totes les qüestions que l'aspirant considere d'interés o importància.  
La memòria es lliurarà en el mateix termini de presentació de les sol·licituds de participació i de manera conjunta.  
7.2. Formació específica  
Les accions formatives, acollides o impartides, previstes en l'apartat 6.2.2 de la present convocatòria es valoraran amb una puntuació equivalent al doble de l'establida en aquest apartat, sempre que tingueren relació directa amb les funcions del lloc a exercir i no s'hagen valorat en la primera fase del concurs.  
La puntuació màxima que es pot obtindre en aquest apartat serà de 8 punts.  
7.3. Experiència específica  
Es valorarà, a raó de 0,05 punts per mes, l'experiència en llocs de la mateixa àrea funcional que el lloc convocat.  
La puntuació màxima que es pot obtindre en aquest apartat serà de 5 punts.  
  
8. Preferència i ordre de prelació en cas d'empat  
El personal excedent forçós del mateix subgrup tindrà dret preferent a l'adjudicació de plaça amb independència del que s'estableix en el paràgraf següent.  
La plaça s'adjudicarà per ordre de puntuació per aplicació del barem, amb el següent ordre de prelació en el cas d'empat en la puntuació per aplicació del barem:  
1r. Concurs de personal fix en actiu de la mateixa categoria.  
2n. Mobilitat horitzontal del personal fix en actiu del mateix subgrup.  
3r. Reingrés d'excedents voluntaris de la mateixa categoria  
4t. Mobilitat horitzontal de personal laboral fix d'altres subgrups del mateix grup.  
  
9. Òrgan tècnic de selecció  
L'execució del procediment de cobertura interna i l'avaluació dels mèrits de les persones aspirants serà encomanada a un òrgan col·legiat de caràcter tècnic, que actuarà sotmés a les causes generals d'abstenció i recusació contingudes en els articles 23 i 24 de la Llei 40/2015, d'1 d'octubre, de règim jurídic del sector públic. Els membres de l'òrgan de selecció tindran una classificació professional de la categoria laboral A. Així mateix, almenys tres dels membres posseirà una titulació corresponent a la mateixa àrea de coneixement exigida en la convocatòria.  
  
En tot cas, els membres de l'òrgan col·legiat de selecció no podran haver fet tasques de preparació d'aspirants en els cinc anys anteriors a la publicació de la corresponent convocatòria.  
El personal d'elecció o de designació política, el personal funcionari interí, el personal laboral no fix i el personal eventual no podran formar part dels òrgans de selecció.  
L'òrgan de selecció encarregat de l'execució de la convocatòria estarà compost per quatre membres designats per resolució de la sotssecretària de la Conselleria d'Educació, Cultura i Esport, només un d'ells podrà ser designat entre el personal al servei de l'IVCR+i, aquest membre realitzarà les funcions de secretari/ària amb veu però sense vot, a fi d'evitar possibles conflictes d'interés amb els aspirants.  
  
La resta dels membres de l'OTS serà designat entre el personal de la Generalitat i el seu sector públic instrumental o d'altres administracions públiques que ocupen places els requisits de formació de les quals i funcions assignades siguen equivalents o similars als establits per a les places objecte de la convocatòria.  
Contra els acords i actes de tràmit del OTS, si aquests últims decideixen directament o indirectament el fons de l'assumpte, determinen la impossibilitat de continuar amb el procediment o produeixen indefensió o perjudici irreparable a drets o interessos legítims, podrà interposar-se recurs d'alçada davant la Conselleria d'Educació, Cultura i Esport, en el termini d'un mes, a partir de l'endemà de la publicació del corresponent acord amb el que es disposa en els articles 121 i 122, de la Llei 39/2015, d'1 d'octubre, del procediment administratiu comú de les administracions públiques.  
  
10. Nomenament  
Conclòs el procés de selecció, la directora de l'IVCR+i, dictarà resolució i procedirà al nomenament de l'aspirant que haja obtingut la millor puntuació resultant del concurs, per a l'acompliment de les funcions assignades al lloc convocat. Aquesta resolució es publicarà en el DOGV.  
Amb la finalitat d'assegurar la cobertura del lloc convocat, quan es produïsquen renúncies de les persones seleccionades, abans del nomenament, l'òrgan tècnic de selecció, atés l'ordre de puntuació, podrà requerir al següent aspirant per al seu possible nomenament.  
  
S'estableix una puntuació mínima per a l'obtenció del lloc de 32 punts.